Νιμ Ολιμπίκ

Η Νιμ Ολεμπίκ (γαλλικά: Nîmes Olympique) είναι γαλλική ποδοσφαιρική ομάδα με έδρα την Νιμ. Η ομάδα ιδρύθηκε στις 10 Απριλίου 1937 και αυτό τον καιρό αγωνίζεται στην Νασιονάλ, την τρίτη κατηγορία του γαλλικού ποδοσφαίρου. Η μόνη διάκρισή της ήταν η κατάκτηση της Λιγκ 2 το 1950 και της Νασιονάλ το 1997. Η Νιμ παίζει τα εντός έδρας παιχνίδια της στο Σταντ ντε Κοστιέρ που βρίσκεται εντός της πόλης. Προπονητής της ομάδας είναι ο Τιερί Φροζέ.

 Ιστορία 
Η Σπορτίνγκ Κλαμπ Νιμουά (ΣΚΝ) ιδρύθηκε το 1901 από τον Ανρί Μοννιέ, ο οποίος, στην ηλικία των 21 ετών, είχε μόλις επιστρέψει από 2ετή εκδρομή στην Αγγλία. Αποφάσισε να ιδρύσει μια νέα ομάδα στην Νιμ, την γενέτειρά του. Αρχικά, η ομάδα απευθυνόταν μόνο σε νεαρούς Προτεστάντες.

Το 1908, η ΣΚΝ ανταγωνίστηκε την ΦΚ Σετ για τον τίτλο του 'Πρωταθλητή του Λανγκντόκ'. Η Νιμ τον κέρδισε, παίρνοντας με αυτόν τον τρόπο την πρόκριση για την τελική φάση του Γαλλικού Πρωταθλήματος, όπου όμως έχασαν από την Ολιμπίκ Μαρσέιγ στον πρώτο γύρο.

Η ομάδα έπαυσε την λειτουργία της λόγω του Α' Παγκοσμίου Πολέμου στις 15 Απριλίου του 1919. Το 1922, η ΣΚΝ απορρόφησε έναν τοπικό αντίπαλο, την Φ.Α. Νιμουά.

Η νέα ομάδα, ακόμη κάτω από την ονομασία Σπορτίνγκ Κλαμπ Νιμουά, τερμάτισε δεύτερη στο Νοτιοανατολικό Πρωτάθλημα το 1925.  Το 1927, οι Νιμουά κέρδισαν μια θέση για το ανώτερο πρωτάθλημα, τότε γνωστό ως Ντιβιζιόν Ντ'Ονέρ.

Τον Οκτώβριο του 1931, ο τότε πρόεδρος της Γαλλικής Δημοκρατίας, Γκαστόν Ντουμέργκ, εγκαινίασε το γήπεδο Ζαν Μπουέν. 

Λόγω οικονομικών προβλημάτων, η ΣΚΝ έπαυσε τις επαγγελματικές της δραστηριότητες το 1937.  Ύστερα από προσπάθειες ντόπιων επιχειρηματιών, η ομάδα μετακόμισε στην γειτονιά Λοζέρ-Γκαρ της Νιμ, και μετονομάστηκε σε Νιμ Ολιμπίκ. 

Η ομάδα μετακινήθηκε στο Σταντ ντε Κοστιέρ στις 15 Φεβρουαρίου 1989. Ο πρώτος αγώνας πρωταθλήματος στο γήπεδο ήταν στις 4 Μαρτίου 1989, με αντίπαλο την Μονκό σε έναν αγώνα στα πλαίσια της Λιγκ 2, με 3.647 θεατές παρόντες.  Η προσέλευση-ρεκόρ του γηπέδου μέχρι σήμερα είναι 25.051, που σημειώθηκε στην διάρκεια της σεζόν 1991–1992, σε έναν αγώνα στα πλαίσια της Λιγκ 1 με αντίπαλο την Ολιμπίκ Μαρσέιγ.

Η Εθνική Γαλλίας έχει αγωνιστεί και αυτή στο συγκεκριμένο γήπεδο σε ένα διεθνές φιλικό με αντίπαλο την Ελλάδα, λίγο πριν από το Euro 96, με προσέλευση ύψους 23.420 θεατών. Σ'αυτό το παιχνίδι, η Γαλλία κέρδισε 3-1 με δύο γκολ του Πατρίς Λοκό και ένα του Ζινεντίν Ζιντάν.

Τον Δεκέμβριο του 1991, στην διάρκεια ενός αγώνα με την Νιμ, ο Ερίκ Καντονά πέταξε την μπάλα στον διαιτητή, έχοντας εκνευριστεί για μία από τις αποφάσεις του. Κλήθηκε σε πειθαρχική ακρόαση από την Γαλλική Ποδοσφαιρική Ομοσπονδία και τιμωρήθηκε για έναν μήνα. Ο Καντονά απάντησε περνώντας μπροστά από κάθε μέλος της επιτροπής και αποκαλώντας το ηλίθιο. Ως αποτέλεσμα, η τιμωρία του αυξήθηκε σε δύο μήνες, και επακολούθως ο Καντονά ανακοίνωσε την απόσυρσή του από το ποδόσφαιρο στις 16 Δεκεμβρίου 1991. 

Την 1995-1996, η Νιμ έφτασε στον τελικό του Κυπέλλου Γαλλίας, επιτρέποντάς της με αυτόν τον τρόπο να πάρει μέρος την επόμενη χρονιά στο Κύπελλο Κυπελλούχων της UEFA. Τον Σεπτέμβριο του 1996, στην φάση των 32, η Νιμ απέκλεισε την Χόνβεντ Βουδαπέστης ΦΚ ((1:2) (0:2)), πριν αποκλειστεί από την ΑΪΚ Στοκχόλμης στον επόμενο γύρο.

 Παίκτες 
 Τωρινή Ομάδα 

As of 28 June, 2011Equipes

 Σημαντικοί παίκτες 
Παρακάτω βρίσκονται οι σημαντικοί πρώην παίκτες που έχουν εκπροσωπήσει την Νιμ στο πρωτάθλημα και στις διεθνείς διοργανώσεις από την ίδρυση της ομάδας το 1937. Για να εμφανίζεται στην παρακάτω λίστα, ένας παίκτης θα πρέπει να έχει αγωνιστεί το λιγότερο σε 80 επίσημου αγώνες με την ομάδα ή εκπροσωπήσει την εθνική ομάδα με την οποία έχει την δυνατότητα να αγωνιστεί στην διάρκεια της θητείας του στην Νιμ ή μετά την αποχώρησή του. 

Γαλλία
  Ουιλιάμ Αγιάς
  Λοράν Μπλαν
  Μπερνάρ Μπουασιέ
  Ερίκ Καντονά
  Ρενέ Ζιράρ
  Μισέλ Μεζύ
  Κριστιάν Περέζ
  Φρεντερίκ Πικιόν
  Φιλίπ ΒερκρουίςΑλγερία
   Καντέρ Φιρού
  Τζαμέλ Μενάντ
  Μεχντί Μοστεφά
  Αμπντέρ Ραμντάν
  Αμοκράν Ουαλικέν
Αργεντινή
  Χοσέ Λουίς Κουκιούφο
  Χοσέ Ντανιέλ ΠόνσεΑκτή Ελεφαντοστού
  Λαμίν Σακό
Μαρόκο
  Χασάν Ακεσμπί
Ολλανδία
  Τον ΛόκχοφΡουμανία
  Ιόν Παρκαλάμπ
  Φλορέα Βοϊνέα
Τόγκο
  Τζονατάν Αγιτέ
Γιουγκοσλαβία
  Φαντίλ Βοκρί

 Προπονητές 
 Μαρσέλ Γκεμπελάν (1940–42)France – Trainers of First and Second Division Clubs
 Λουί Γκαμπριγιάργκ (1942–46)
 Ρενέ Ντεντιέ (1946–48)
 Πιέρ Πιμπαρό (1948–55)
  Καντέρ Φιρού (1955–64)
 Πιέρ Πιραμπό (1964–67)
 Μαρσέλ Ρουβιέρ (1967)
 Μαρσέλ Τομαζοβέρ (1967–69)
  Καντέρ Φιρού (1969–78)
 Ανρί Νοέλ (1978–82)
 Πιέρ Μπαρλαγκέ (1982 – Αύγουστος 84)
 Μαρσέλ Ντομινγκό (Αύγουστος 1984–86)
 Κρίστεν Νίγκααρντ (1986–87)
 Ζαν Σεραφέν (1987–88)
 Μπερνάρ Μπουασιέ (1988–90)
 Ντανιέλ Ρομεό (1990 – Νοέμβριος 91)
 Ρενέ Ζιράρ (Νοέμβριος 1991 – Ιούνιος 92)
 Μισέλ Μεζύ (Ιούνιος 1992-92) Λεόνς Λαβάν (1992 – Φλεβάρης 93)
 Μισέλ Μεζύ (Φλεβάρης 1993-93)
 Ρενέ Εξμπραϊά (1993–94)
 Γιόσιπ Σκόμπλαρ (1994 – Οκτώβριος 94)
 Ρενέ Ζιράρ (Οκτώβριος–Δεκέμβριος 94)
 Πιέρ Μπαρλαγκέ (Δεκέμβριος 1994–96)
 Πιέρ Μοσκά (1996–99)
 Σερζ Ντελμά (1999-00)
 Ντομινίκ Μπατεναί (2000 – Δεκέμβριος 2001)
 Μπερνάρ Μπουασιέ (Δεκέμβριος 2001–02)
 Φρανσουά Μπρισόν και Αρμάν Σεν (2002–03)
 Πατρίκ Σαν (Απρίλιος 2003-03)
 Ντιντιέ Ολέ-Νικόλ (2003–05)
 Ρεζί Μπρουάρ (2005–07)
 Λοράν Φουρνιέ (2007)
 Ζαν-Λυκ Βανουτσί (2007–08)
 Ζαν-Μισέλ Καβαλί (2008–10)
 Νοέλ Τοσί (2010–2011)
 Τιερί Φροζέ (2011–) 

 Τίτλοι 
Λιγκ 2
Πρωταθλήτρια: 1950
Νασιονάλ 
Πρωταθλήτρια: 1997
Κύπελλο Γαλλίας
Φιναλίστ: 1958, 1961, 1996
Σούπερ Καπ Γαλλίας
Φιναλίστ: 1971
Κύπελλο Άλπεων
Φιναλίστ: 1971
Κύπελλο Ντράγκο
Φιναλίστ: 1956
Κύπελλο Γκαμπαρντελά
Κυπελλούχος: 1961, 1966, 1969, 1977

 Διάφορα 
Το μεγαλύτερο γκρουπ Ultras (φανατικών οπαδών) είναι οι Gladiators Nîmes με έτος ίδρυσης το 1991. Το όνομά του παραπέμπει στην πλούσια ιστορία της πόλης της Νιμ, που φτάνει μέχρι την εποχή της Ρωμαϊκής Αυτοκρατορίας. 

Πριν από την έναρξη κάθε εντός έδρας αγώνα της ομάδας, ακούγεται από τα μεγάφωνα του γηπέδου ένα απόσπασμα της όπερας του Ζωρζ Μπιζέ "Κάρμεν".

Υπάρχει μεγάλη αντιπαλότητα με την γειτονική πόλη του Μονπελιέ, αντιπαλότητα που επεκτείνεται και στις δύο ποδοσφαιρικές ομάδες (την Νιμ Ολιμπίκ και την Μονπελιέ ΣΚ).

 Παραπομπές 

 Εξωτερικοί σύνδεσμοι 



Κατηγορία:Ιδρύσεις αθλητικών συλλόγων το 1937
Κατηγορία:Ιδρύσεις ποδοσφαιρικών ομάδων το 1937